Diari Oficial de la Generalitat Valenciana


Sumari del DOGV 1510, del 25-03-1991 (1991/820664)

DECRET 39/1991, de 4 de març, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 2.169,73 m2, situats en el Parc Oest, partida Estepar, Marrada o Pla de Sant Francesc, per a l'ampliació de l'Institut Politècnic de Formació Professional amb el qual confronta, realitzada per l'Ajuntament de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/04/39/dof/vci/html**

### Dades del document

Número de DOGV
:   1510

Data del DOGV
:   25-03-1991

Secció del DOGV
:   DISPOSICIONS GENERALS

Número del document
:   1991/820664


Data del document
:   04-03-1991

Organisme emissor
:   Conselleria d'Economia i Hisenda

Tipus de document
:   Decret

Decret 39/1991, de 4 de març, del Consell de la Generalitat Valenciana, pel qual s'accepta la cessió a títol gratuït de la propietat d'uns terrenys de 2.169'73 m2, situats en el parc Oest, partida Estepar, Marrada o Pla de Sant Francesc per a l'ampliació de l'Institut Politècnic de Formació Professional amb el qual confronta, realitzada per l'Ajuntament de Castelló.  
L'Ajuntament de Castelló, en la sessió plenària realitzada el 28 de setembre de 1989, acordà la cessió gratuïta a la Generalitat Valenciana d'uns terrenys situats al parc Oest, partida Estepar, Marrada o Pla de Sant Francesc, de Castelló, dels quals és propietari l'esmentat Ajuntament.  
Aquesta cessió es realitza amb el fi determinant d'ampliar l'Institut Politècnic de Formació Professional amb el qual confronta.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 4 de març de 1991,  
DECRETE:  
Article primer  
Acceptar la cessió a títol gratuït, realitzada per l'Ajuntament de Castelló, d'uns terrenys situats en el parc Oest, partida Estepar, Marrada o Pla de Sant Francesc, que ocupen una superfície de 2.169'73 m2.  
Confronta: pel nord i oest, amb l?Excel·lentíssim Ajuntament de Castelló de la Plana; sud, amb propietat municipal (futura prolongació del carrer Juan Bautista Poeta); i est, amb Fernando Diago.  
Figuren inscrits en el Registre de la Propietat núm. 2 de Castelló al foli 10 del llibre 336 de l'Arxiu, finca núm. 32.919 del registre.  
Article segon  
Aquesta cessió gratuïta dels terrenys esmentats comporta el compromís, per part de la Generalitat Valenciana, de realitzar-hi les obres d'ampliació de l'Institut Politècnic de Formació Professional, dins del termini de dos anys comptats a partir de la data d'atorgament de l'instrument públic de cessió gratuïta, i que la seua destinació es mantinga durant els 30 anys següents.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 4 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI